open-index/open-wikipedia-markdown huggingface dataset:
Tim Robbins

**Timothy Francis Robbins** (* 16. október 1958, West Covina, Kalifornia, USA) je americký herec (držiteľ Oscara), scenárista, režisér, producent, aktivista a muzikant. Bol dlhoročným partnerom herečky Susan Sarandonovej.

## Životopis
Narodil sa v Kalifornii, ale vyrastal v New Yorku. Jeho matka Mary Bledsoe bola herečka a otec Gilbert Robbins hudobník. Má dve sestry – Adele a Gabrielle, a brata Davida. V mladosti sa jeho katolícka rodina presťahovala do Greenwich Village. V divadle začal hrať už v 12 rokoch. Kvôli štúdiu sa neskôr vrátil do Kalifornie.

Jeho herecká kariéra začala v newyorských divadlách, po štúdiu na univerzite sa stal spolu so svojimi spolužiakmi členom experimentálnej divadelnej skupiny v Los Angeles. Najskôr získaval malé roly vo filmoch, prerazil postavou Ebbyho Calvina "Nuke" LaLooshe vo filme *Bull Durham*.

Priazeň kritikov a cenu za najlepšieho herca na Filmovom festivale v Cannes mu priniesla úloha Roberta Altmana vo filme *[[Hráč (film)|Hráč]]*. Spolu s Morganom Freemanom hral vo filme *[[Vykúpenie z väznice Shawshank]]*, natočenom podľa predlohy Stephena Kinga.

Napísal, produkoval a režíroval niekoľko filmov so silným sociálnym obsahom ako napríklad kladne hodnotený film *[[Mŕtvy muž prichádza]]*, kde stvárnili hlavné postavy Susan Sarandonová a Sean Penn. Za tento film získal nomináciu na Oscara ako najlepší režisér. Oscara za najlepší mužský herecký výkon vo vedľajšej úlohe získal za film *[[Tajomná rieka]]*.

V roku 2006 režíroval divadelnú adaptáciu novely George Orwella *[[1984 (román)|1984]]*.

Spolu s herečkou Susan Sarandonovou, s ktorou žil v rokoch 19882009, má dvoch synov – Jacka Henryho (* 1989) a Milesa Guthrieho (* 1992).

## Herecká filmografia (výber)

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Divadelní herci USA
Kategória:Filmoví režiséri USA
Kategória:Televízni režiséri USA
Kategória:Filmoví producenti USA
Kategória:Televízni producenti USA
Kategória:Filmoví scenáristi USA
Kategória:Hudobníci USA
Kategória:Aktivisti USA
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia Critics' Choice Movie Awards
Kategória:Absolventi University of California, Los Angeles
Kategória:Osobnosti z Kalifornie
Kategória:Držitelia Screen Actors Guild Award
Jojo Moyes

**Jojo Moyes** alebo **Jojo Moyesová**, vlastným menom **Pauline Sara Jo Moyes Arthur**, (* 4. august 1969, Londýn, Anglicko) je britská novinárka a spisovateľka. Je jednou z mála spisovateľov, ktorí vyhrali dvakrát cenu za romantický román roka *Romantic Novel of the Year Award*. Jej knihy boli preložené do jedenástich jazykov.

## Biografia
Študovala na *Royal Holloway, University of London* a na *Bedford New College, London University*. Desať rokov pracovala pre britský denník The Independent (s ročnou prestávku keď pracovala pre *Sunday Morning Post* v Hongkongu). Aktívne začala písať v roku 2002. Jej prvou knihou je *Sheltering Rain*. Dvakrát vyhrala cenu *Romantic Novel of the Year Award*. Prvýkrát v roku 2004 za knihu *Foreign Fruit* a druhýkrát v roku 2011 za knihu *Posledný list od milenca* (*The Last Letter From Your Lover*).

Žije na farme v Saffron Walden, v Essexe s manželom Charlesom Arthurom, s ktorým má tri deti.

## Bibliografia
* *Sheltering rain* (2002)
* *Foreign Fruit* (2003)
* *Peacock Emporium* (2004)
* *The Ship of Brides* (2005)
* *Strieborný záliv* (*Silver bay*) (2007)
* *Night Music* (2008)
* *The Horse Dancer* (2009)
* *Posledný list od milenca* (*The Last Letter From Your Lover*) (2010)
* *Predtým ako som ťa poznala* (*Me Before You*) (2012)
* *Honeymoon in Paris* (2012)
* *Dievča, ktoré si tu zanechal* (*The Girl You Left Behind*) (2012)
* *Jeden plus jeden* (*The One Plus One*) (2014)
* *After You* (2015)

## Zdroj

Kategória:Britskí spisovatelia
Kategória:Anglickí spisovatelia
Kategória:Osobnosti z Londýna
Majstrovstvá Strednej Ameriky v hádzanej mužov 2015

**Majstrovstvá Strednej Ameriky v hádzanej mužov 2015** boli v poradí 2. majstrovstvá Strednej Ameriky v hádzanej mužov, ktoré organizuje Stredoamerická hádzanárska konfederácia (CCAB) v spolupráci s Panamerickou hádzanárskou federáciou (PATHF). Konali sa v Cartagu, v Kostarike v dňoch od 16.20. novembra 2015, za účasti 5 tímov. Turnaj sa skladal iba z jednej päťčlennej skupiny bez nasledovných vyraďovacích zápasov. Zápasy sa odohrali v aréne Polideportivo de Cartago. Víťazom sa stala , ktorá zvíťazila vo všetkých stretnutiach.

Turnaj slúžil zároveň ako kvalifikácia stredoamerických družstiev na Panamerické majstrovstvá 2016, ktoré sa uskutočnili v Argentíne. Kvalifikovalo sa na ne iba víťazné družstvo.

## Účastníci

## Výsledky

## Konečné poradie

## Referencie

## Externé odkazy
* Oficiálna stránka Panamerickej hádzanárskej federácie /
* Oficiálna stránka Kostarickej hádzanárskej federácie 

## Zdroje
* Majstrovstvá Strednej Ameriky 2015 na stránke Panamerickej hádzanárskej federácie 
* Majstrovstvá Strednej Ameriky 2015 na stránke mundohandball.com  

Kategória:Hádzaná v 2015
Muži
Hádzaná
Sóstratos z Pellény

**Sóstratos** (*Sóstratos*) bol olympijský víťaz v behu dorastencov na jedno stadion v roku 460 pred Kr.

Sóstratos z achájskej Pellény bol na 80. olympijských hrách v roku 460 pred Kr. korunovaný olivovou ratolesťou za víťazstvo v behu dorastencov na jedno stadion. Túto disciplínu zaradili do programu olympijských hier v roku 632 pred Kr. a prvým jej víťazom bol Polyneikes z Élidy.  
 
Olympijské víťazstvo Sóstrata z Pellény zaznamenal staroveký autor Pausanias v historke o jeho krajanovi olympionikovi Oibótovi z Dým, ktorá kolovala v Acháji na Peloponéze. Pausanias o tom uvádza: „*V krajine dymskej je tiež hrob Oibótov. Aj keď tento Oibótas zvíťazil v Olympii ako prvý z Achájčanov, nedostalo sa mu od nich žiadnych pôct; preto Oibótas vyslovil kliatbu, aby už nikto z Achájčanov nezískal olympijské víťazstvo. Ktosi z bohov nenechal jeho kliatbu bez vypočutia. Achájčania neskôr hľadali príčinu, že prečo si nevedia vydobyť olympijské vence, poradili sa a poslali poslov do Delf. Len čo si rôzne uctili Oibóta a len čo umiestnili jeho sochu do Olympie, hneď získal víťazstvo pellénsky Sóstratos v behu na stadion medzi chlapcami. Dodnes sa zachováva zvyk vykonávať Oibótovi tryznu od tých Achájčanov, ktorí chcú súťažiť v Olympii, a keď zvíťazia, ovenčia vencom Oibótovu sochu v Olympii."* V skutočnosti sa v rozmedzí rokov 756 (Oibótas) až 460 pred Kr. (Sóstratos) vyskytli traja achájski olympijskí víťazi: Ikaros z Hyperésie (688 pred Kr.), Fanas z Pellény (512 pred Kr.) a Pataikos z Dým (496 pred Kr.). 
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Korešpondent

:*O administratívnom pracovníkovi (v úrade, podniku ap.) vybavujúcom korešpondenciu pozri [[administratívny pracovník]].*
:*O korešpondenčnej banke pozri [[korešpondenčné bankovníctvo]].*
**Korešpondent** (zo ; iné názvy: **spravodajca**, **dopisovateľ**) je v širšom zmysle kmeňový pracovník redakcie (redaktor) pôsobiaci mimo ústredia, avšak najčastejšie – a zároveň v užšom zmysle – sa tento výraz používa pre zahraničného spravodajcu. Výrazom **korešpondencia** možno označiť činnosť korešpondenta.

## Typológia
Podľa dĺžky doby pôsobenia v teréne sa rozoznáva:
* stály korešpondent – sídli trvalo v mieste, ktoré je pre redakciu významné ako zdroj informácií (napr. významné veľkomestá pre jednotlivé oblasti, napr. New York, Paríž, Londýn, Tel Aviv-Jafo) a obyčajne spadá pod právomoc sekretariátu;
* vyslaný korešpondent – je redakciou vyslaný na dlhší čas na určité miesto, aby redakcii sprostredkoval spravodajstvo z významných udalosti (napr. konferencie, festivaly, olympijské hry); zostáva v kompetencii oddelenia, do ktorého patril pred odchodom z redakcie. Špecifikom je vojnový korešpondent, ktorý je vyslaný do oblasti vojnového konfliktu, aby zabezpečil aktuálne a autentické informácie z bojiska a blízkeho okolia.

Podľa miesta pôsobenia vo vzťahu k domovskému štátu redakcie sa stály korešpondent môže byť:
* domáci korešpondent – sídli v štáte, v ktorom sa nachádza sídlo redakcie;
* zahraničný korešpondent – sídli v zahraničí.

Iné typy korešpondentov zahŕňajú:
* diplomatický korešpondent – domáci alebo zahraničný stály korešpondent, ktorý sprostredkúva informácie z prostredia zahraničnej služby (diplomacie),
* kráľovský korešpondent – stály korešpondent, ktorý sprostredkováva informácie z prostredia kráľovskej rodiny (v súčasnosti sa to týka najmä britskej kráľovskej rodiny),
* vojnový korešpondent – vyslaný korešpondent, ktorý sprostredkúva informácie z prebiehajúceho vojnového konfliktu.

## História
[náhľad|[William Howard Russell (ca 1854)]]
Za jedného z prvých zahraničných korešpondentov sa pokladá Henry Crabb Robinson, ktorého britský denník *[[The Times]]* v súvislosti s napoleonskými vojnami vyslal do Altony (súčasť Hamburgu), kde v období od marca do augusta 1807 prinášal správy z diania na kontinente. William Howard Russell, ktorý pôsobil 22 mesiacov ako vyslaný korešpondent *The Times* na fronte počas krymskej vojny býva označovaný za jedného z prvých moderných vojnových korešpondentov. Svojej správy odosielal telegraficky a v Británii mali až taký dopad na verejnosť, že viedli k pádu vlády.

V 20. storočí výrazne vzrástol počet korešpondentov. Keďže sú miesta korešpondentov nákladné, menej významné periodiká miesto vysielania vlastných korešpondentov využívajú služby spravodajských agentúr, resp. nakupujú žurnalistické prejavy korešpondentov iných periodík.

## Poznámky


## Referencie

## Použitá literatúra
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Pozri aj
* dopisovateľ

Kategória:Povolania
Kategória:Žurnalistika
CD Projekt RED

**CD Projekt RED**  je herné vývojárske štúdio sídliace v Poľsku vo Varšave. Založené bolo v roku 2002 ako dcérska spoločnosť CD Projektu. Medzi jej najznámejšie hry patrí séria Zaklínač.

## História
Štúdio bolo založené v roku 2002 Michalom Kicińským a Marcinom Iwińským ako dcérska spoločnosť CD Projektu.

V roku 2007 vydalo svoju prvú hru – Zaklínač. Tá stála na pevných základoch z kníh Andrzeja Sapkowského s rovnomenným názvom. Pretože hra zožala hlavne v Poľsku veľký úspech rozhodlo sa štúdio vytvoriť ďalší diel. Ten vyšiel pod názvom Zaklínač 2: Vrahovia kráľov () v roku 2011 na PC a neskôr v roku 2012 na Xbox 360.

### Dnes
Dnes je CD Projekt RED známy predovšetkým vďaka hre Zaklínač 3: Divoký hon (), ktorá vyšla 19. mája 2015 na PC, PS4 a Xbox One. V tom istom roku bola na Golden Joysticks Awards vyhlásená za hru roku 2015.

## Hry

## Referencie


## Externé odkazy
* Oficiálne stránky štúdia

## Zdroj

Kategória:Vývojárske a vydavateľské spoločnosti počítačových hier a videohier
Kategória:Podniky v Poľsku
Rue Alibert

thumb|Ulica Rue Alibert

**Rue Alibert** (*Alibertova ulica*) je ulica v Paríži. Nachádza sa v 10. obvode.

## Poloha
Ulica vedie od *[[Quai de Jemmapes]]* ku kanálu Saint-Martin a končí na križovatke ulíc *Avenue Claude-Vellefaux* a *Avenue Parmentier*. Ulica je orientovaná od západu na východ. Za kanálom pokračuje cez otáčavý most ulica *Rue Dieu*.

## História
Názov ulice sa v histórii viackrát zmenil: *Ruelle Dagouri* (1740), *Rue Notre-Dame, Ruelle des Postes* a *Impasse Saint-Louis*. Kvôli ministerskému nariadenia z 20. októbra 1802 o minimálnej dĺžke ulíc 10 metrov bola ulica predĺžená k *Rue Saint-Maur*. V roku 1824 bola pasáž premenená na ulicu. Kvôli kráľovskému výnosu zo 6. decembra 1827 o minimálnej dĺžke ulíc 15 metrov bola ulice opäť predĺžená a získala súčasnú podobu. 19. januára 1840 ulica získala súčasný názov s ohľadom na blízku hôpital Saint-Louis. Súčasný názov ulice je podľa Jean-Louis Aliberta, francúzskeho lekára.

Dňa 13. novembra 2015 počas teroristických útokov bol prepadnutý bar *Le Carillon* v dome č. 18 a reštaurácia *Le Petit Cambodge* na čísle 20.

## Významné stavby
* Dom č. 19 patrí k nemocnici Saint-Louis, ktorá je chránená ako historická pamiatka.

## Iné projekty

## Externé odkazy
* Ulica na stránkach mesta Paríža

## Zdroj

Alibert
Jean-Louis Alibert

**Jean-Louis Alibert** (* 2. máj 1768, Villefranche-de-Rouergue, Francúzsko – † 4. november 1837, Paríž, Francúzsko) bol francúzsky lekár a jeden zo zakladateľov dermatológie.

## Životopis
Pôvodne chcel byť kňazom a medicínu začal študovať až v 26. rokoch. Od roku 1801 pracoval v Hôpital Saint-Louis. Bol lekárom Ľudovíta XVIII. A bol aj tým, kto konštatoval jeho smrť. Dňa 11. marca 1819 sa stal vedúcim lekárom v Saint-Louis. 

Do *Kráľovskej lekárskej akadémie* vstúpil 27. decembra 1820. Roku 1827 mu bol udelený titul baróna.

## Diela
* *Description des maladies de la peau observées à l'Hôpital Saint-Louis, et exposition des Meilleures Méthodes suivies pour leur traitement.*, 18061814
* *Traité des maladies de la peau*, 1810
* *Physiologie des Passions*, 1818
* *Monographie des Dermatoses*, 18321835

## Iné projekty

## Externé odkazy
* Jean-Louis Aliber na whoamedit.com 

## Zdroj

Kategória:Francúzski lekári
Prísaha

**Prísaha** je  slávnostné potvrdenie pravdivosti niečoho alebo sľúbenie niečoho. Prísaha môže byť:
* Hippokratova prísaha
* Vojenská prísaha
* Prísaha vernosti
* Služobná prísaha
* Krivá prísaha
* Panovnícka prísaha
a podobne
## Referencie
Vojenská prísaha

**Vojenská [[prísaha]]** je slávnostný sľub, ktorým vojaci deklarujú svoju vernosť vlasti. V Ozbrojených silách Slovenskej republiky tento slávnostný sľub vojaci spravidla skladajú po skončení základného vojenského výcviku.

## Text vojenskej prísahy v OS SR
Obsah vojenskej prísahy stanovuje § 3 zákona č. 321/2002 Z. z. o ozbrojených silách Slovenskej republiky takto:
:(1) Príslušník ozbrojených síl (ďalej len „vojak") skladá vojenskú prísahu, ktorá znie:
:„Slávnostne prisahám, že budem verný Slovenskej republike. Sľubujem, že budem zodpovedne plniť úlohy, ktoré ozbrojeným silám vyplývajú z Ústavy Slovenskej republiky, ústavných zákonov, zákonov, a budem vykonávať vojenské rozkazy. Budem čestným, statočným a disciplinovaným vojakom. Som pripravený brániť slobodu, nezávislosť, zvrchovanosť, územnú celistvosť Slovenskej republiky a nedotknuteľnosť jej hraníc. Na to som pripravený vynaložiť všetky svoje sily a schopnosti a nasadiť aj svoj život. Tak prisahám!“.

## Referencie


Kategória:Vojsko na Slovensku
Afta

náhľad|Afta na spodnej pere

**Afta** (z gréc. άφθη afté) je oválny belavý alebo žltobiely vriedok. Na slizniciach vzniknutá prasknutím pľuzgieru (vezikulu). Povrch afty je tvorený fibrinovou masou s neutrofilnými granulocytmi. Afty sú vždy bolestivé, môžu krvácať, alebo môžu byť kontaminované baktériami. Afty sa tvoria najčastejšie na sliznici ústnej dutiny, ale taktiež na slizniciach genitálií. U ľudí vznikajú afty pri infekciách herpesvírmi či Coxsackie vírmi. U zvierat sú afty príznakom vysoko nákazlivých chorôb, ako je slintačka a krívačka či vezikulárna choroba ošípaných.

## Externé odkazy
* Afty, liečba, skúsenosti
* Afty, vznik, liečba

## Zdroj
* 

Kategória:Zubné lekárstvo
Kategória:Choroby kože
Kategória:Dermatológia
Bajkivka (Kalynivský rajón)

**Bajkivka** () je dedina (*село*) na Ukrajine v Kalynivskom rajóne vo Vinnyckej oblasti. Žije tu 552 obyvateľov.

## Externé odkazy
* Najvyššia Rada Ukrajiny 

Kategória:Dediny v Kalynivskom rajóne
Kvalifikácia na Majstrovstvá Európy v basketbale žien 2017

**Kvalifikácia na Majstrovstvá Európy v basketbale žien 2017** bola kontinentálna kvalifikácia v basketbale žien na Majstrovstvá Európy 2017, ktorú organizuje Európska basketbalová federácia (FIBA Europe). Zúčastnilo sa jej 33 družstiev, ktoré súťažili o 15 postupových miest na záverečný turnaj v deviatich kvalifikačných skupinách. Kvalifikácia prebiehala od 21. novembra 2015 do 23. novembra 2016.  

## Priamy postup
Priamo postúpilo iba družstvo hostiteľskej krajiny:
*  

## Nasadenie do výkonnostných košov
FIBA Europe nasadila družstvá do výkonnostných košov podľa ich umiestnenia v predchádzajúcej kvalifikácii a na finálovom turnaji ME 2015.

Pozn: Číslo v zátvorke udáva umiestnenie vo svetovom rebríčku FIBA k októbru 2015.

## Výsledky
### Skupina A

### Skupina B

### Skupina C

### Skupina D

### Skupina E

### Skupina F

### Skupina G

### Skupina H

### Skupina I

## Referencie

## Externé odkazy
* Oficiálna stránka Európskej basketbalovej federácie 

## Zdroj
* Kvalifikácia 2017 na stránke Európskej basketbalovej federácie 

Kategória:Basketbal v 2015
Kategória:Basketbal v 2016
Kategória:Majstrovstvá Európy v basketbale žien
Tretia svetová vojna

**Tretia svetová vojna** je často používané označenie pre prípadný hypotetický globálny vojnový konflikt, ktorý by v budúcnosti mohol nastať. Hoci vojny prebiehali v celých dejinách ľudstva, pričom tie významnejšie boli pomenované (napríklad tridsaťročná vojna, vojny o španielske dedičstvo, sedemročná vojna, zimná vojna, vojna vo Vietname alebo napoleonské vojny), až s príchodom globalizácie vzniklo označenie *[[svetová vojna]]* pre konflikt, ktorého sa zúčastní väčšina štátov sveta.

Vzhľadom na rozvoj vojenskej techniky možno usudzovať, že v prípadnej tretej svetovej vojne by mohli byť nasadené zbrane hromadného ničenia, akými sú napríklad jadrové zbrane alebo biologické zbrane. Tento scenár napr. reálne hrozil v období studenej vojny. K tretej svetovej vojne sa preto vzťahuje slávny citát Alberta Einsteina: *„Neviem, čím sa bude bojovať v tretej svetovej vojne, ale v štvrtej to budú polená a kamene.“*

Niektorí historici termín tretia svetová vojna používajú pre studenú vojnu a pre možnú ďalšiu budúcu vojnu používajú termín štvrtá svetová vojna.

## Referencie

## Zdroj
* 

Kategória:Vojna
Russenorsk

**Russenorsk** je pidžinový jazyk, kombinujúci v sebe prvky nórčiny a ruštiny, konkrétne jej bielomorského dialektu pomorštiny (*pomorskij jazyk*; nejde o pomorčinu Pomoranska), ktorá má silný baltsko-fínsky, menovite karelský substrát. Russenorsk vznikol v komunite ruských obchodníkov a nórskych rybárov v arktických oblastiach. Používaný bol v oblasti nórsko-ruskej hranice (Barentsovo more, polostrov Kola, ale aj súostrovie Špicbergy). 

K rozšíreniu tohto jazyka viedol hlavne čulý výmenný obchod medzi oboma komunitami a tiež skutočnosť, že ako pre Rusov, tak pre Nórov v arktických oblastiach bolo problematickejšie spojiť sa s inými oblasťami ich krajiny než so sebou navzájom. Jazyk bol používaný zhruba od 17. storočia (prvé doložené slovo) až do 20. storočia. Októbrová revolúcia v Rusku v roku 1917 však veľmi sťažila možnosť kontaktov medzi ruskou a nórskou komunitou. Tým sa aj znížila potreba spoločného dorozumievania. K strate významu jazyka viedla aj výrazná zmena spoločnej hranice medzi Nórskom a Ruskom, ktoré stratilo roku 1917 formálnu zvrchovanosť nad Fínskom. V roku 1919 obsadilo Fínsko oblasť okolo mestečka Petsamo, čím bola až do roku 1944 prerušená aj spoločná hranica medzi Ruskom a Nórskom. Úplne posledná doložená transakcia v tomto jazyku bola uzavretá v roku 1923. Zo sociologického hľadiska bolo zaujímavé, že jazyk bol používaný naprieč sociálnymi vrstvami. Niektoré morfologické javy v jazyku russenorsk sú pripočítané vplyvu ešte iných jazykov. Napríklad koncovka *-om* u slovies, pochádza možno z pidžinizovanej angličtiny používanej v prístave Archangeľsk. Avšak toto tvrdenie nie je celkom presvedčivo dokladovateľné.

Gramatika jazyka russenorsk bola veľmi jednoduchá ako u všetkých pidžinových jazykov. Bola preukázaná existencia asi 400 slov. V drvivej väčšine sa slovná zásoba týkala problematiky obchodu, lovu a rybolovu (prípadne súvisiacich tém ako počasie), nezasahovala však do menej frekventovaných tém komunikácie ako napríklad politiky a hudby. Slová jazyka boli ovplyvnené či prebraté v 50% prípadov z nórčiny, v 40% z ruštiny a ďalej sa v jazyku prejavovali vplyvy angličtiny, holandčiny, dolnonemčiny, fínčiny, francúzštiny, švédčiny a saamských (laponských) jazykov.

## Príklady
* Moja på tvoja - Hovorím tvojím jazykom.
* Kak sprek? Moje niet forsto - Čo si povedal? Nerozumel som.
* å råbbåte - pracovať
* klæba - chlieb
* Mangoli åra moja njet smotrom tvoja - Nevidel som ťa mnoho rokov.
* Kam tvoja levom? - Ako sa ti darí?
* Basiba, koroso - Ďakujem, dobre.
* På tvoja kona? - Si ženatý?
* På moja kona, to piga - Mám ženu a dve dcéry.
* Stoberi motrom rusman/burman - Dobré ráno, Rus / Nór.

## Pozri aj
* Trasjanka, zmes ruštiny a bieloruštiny
* Suržyk, zmes ruštiny a ukrajinčiny

## Zdroj
* http://is.muni.cz/th/179884/ff_b_b1/RUSSENORSK_jako_dvouzdrojovy_pidzin_jazyk.pdf
* Marta Hellmuthová: Laponské miniatury. In Neděle s LD č. 5, s. 10, 2. 2. 1979
* http://www.nyest.hu/renhirek/senki-nem-akar-orosz-lenni
* 

Kategória:Slovanské jazyky
Kategória:Jazyky v Nórsku
Kategória:Jazyky v Rusku
Agrokomplex – Výstavníctvo Nitra

**agrokomplex NÁRODNÉ VÝSTAVISKO, štátny podnik** je slovenská spoločnosť zaoberajúca sa organizáciou a usporadúvaním výstav.

## Dejiny
1. januára 1973 vzniklo na podnet rezortu pôdohospodárstva Výstavníctvo poľnohospodárstva a potravinárskeho priemyslu, odštepný závod so sídlom v Nitre. Tento závod zabezpečoval svoju činnosť prostredníctvom štyroch stredísk: aranžérsko-reprodukčného, zámočníckeho, montážno-stavebného a projekčného.

1. januára 1976 sa zriadila účelová organizácia Agrokomplex – Výstavníctvo stálej celoštátnej poľnohospodárskej výstavy v Nitre.

V roku 1989 bola zriadená príspevková organizácia Agrokomplex – Výstavníctvo Nitra. V tomto období sa začali pripravovať nové témy veľtrhov a didakticko-náučné zameranie výstavy Agrokomplex sa menilo na komerčné s cieľom vytvoriť moderné informačné výstavné a veľtrhové podujatia zamerané na trh. Organizovali sa nové veľtrhové projekty, ktoré sa konajú dodnes. Najúspešnejšie z nich sú zamerané na nábytok a bývanie, gastrotechniku, strojárstvo, zváranie, zlievanie a metalurgiu, stavebnú mechanizáciu, záhradkárstvo, automobily, lesníctvo a drevospracujúce technológie.

Od 1. januára 2008 existuje výstavisko v novej právnej forme ako Agrokomplex – Výstavníctvo Nitra, štátny podnik.

## Súčasnosť
Výstavný areál má celkovú rozlohu 143 ha, celková kapacita výstavného areálu je 90 906 m², krytá výstavná plocha v pavilónoch 40 906 m², voľná výstavná plocha 50 000 m², počet pavilónov 15, výstavisko má k dispozícii 1 kongresovú halu a 5 kongresových miestností.

Agrokomplex – Výstavníctvo ponúka na výber pre návštevníkov aj pre vystavovateľov veľké množstvo výstav a veľtrhov s rôznorodým zameraním.

## Externé odkazy
*  – oficiálna stránka

Kategória:Podniky na Slovensku
Kategória:Organizácie v Nitre
Kategória:Poľnohospodárstvo na Slovensku
Univerzita Komenského v Bratislave, Vedecký park

náhľad|Širší pohľad na budovu Vedeckého parku smerom od Botanickej ulice.alt=vedecky park UK|náhľad|Budova Vedeckého parku UK

**Vedecký park Univerzity Komenského** je samostatne fungujúca jednotka UK, čo umožňuje rýchlejšie a flexibilnejšie reagovanie na nové výzvy aplikovanej vedy a výskumu. Prostredníctvom eko-systému vedeckého parku sú vedci a výskumníci ľahšie zapájaní do komerčných aktivít, spolupracujú s technologickými firmami.

## Lokalita
Vedecký park Univerzity Komenského v Bratislave sa nachádza na Ilkovičovej ulici č.8 v bratislavskej Mlynskej doline, hneď oproti Prírodovedeckej fakulte UK.

## Dejiny
Dohoda o výstavbe parku bola podpísaná 9. januára 2014. Základný kameň bol položený 27. februára 2014. Celková cena parku – budovy aj jej vedeckého vybavenia bola projektovaná na 42 miliónov eur (z toho 35 z Eurofondov, 4,2 zo štátnych zdrojov a 2 zo zdrojov univerzity). Budovu vedľa Prírodovedeckej fakulty UK stavala firma Váhostav. Vedecký park bol slávnostne otvorený 26. februára 2016. Riaditeľom parku je biológ Ján Turňa.

## Zameranie vedeckého parku
Technologicky je Vedecký park UK v Bratislave zameraný na oblasť molekulárnej medicíny, environmentálnej medicíny a biotechnológií. Okrem tohto zamerania je však vedecký park orientovaný aj na spoločenskovedné a humánne disciplíny.

V rámci biotechnólogií sa vedecký park venuje oblastiam:
* biomedicína
* molekulárna biológia
* genomika
* proteomika
* systémová biológia
* genetika
* a ďalšie

## Unikátne prístrojové vybavenie Vedeckého parku UK
Medzi mnoho unikátnych prístrojov patria napríklad:
* prístroje pre molekulárnu medicínu ako Microarray readery, Genome analyzátory, DNA skenery, zariadenie na inkubáciu buniek a monitorovanie ich rastu;
* prístroje pre chemickú analýzu umožňujúce vysoko rozlišovaciu analýzu molekúl;
* spektrálne a optické systémy;
* špičkové geofyzikálne prístroje a systémy

## Referencie

## Externé odkazy

* http://www.cusp.uniba.sk

Vedecký park
Kategória:Vedecké parky na Slovensku
Datsun

**Datsun** je v minulosti používaná značka japonských automobilov, predchodca značky Nissan.

V roku 1911 bola v Tokiu založená firma, ktorej angl. názov znel Kwaischinsha Motocar Works, v roku 1914 postavili prvý osobný automobil, ten nazvali „DAT“. Názov nového automobilu bol skratkou priezvisk zakladateľov spoločnosti:
* Kendžiro Den (田 健次郎, Den Kendžiró)
* Rokuró Aojama (青山 禄朗, Aojama Rokuró)
* Meitaró Takeuči (竹内 明太郎, Takeuči Meitaró).

V roku 1918 sa spoločnosť premenovala na (v angl. verzii) Kwaishinsha Motorcar Co. a v roku 1925 na (v angl. verzii) DAT Motorcar Co. Popri výrobe osobných vozidiel sa DAT a Datsun zaoberali výrobou nákladných automobilov. Podstatná väčšina výroby spoločnosti ležala v nákladných autách, pretože v tých časoch prakticky neexistoval trh s osobnými automobilmi a odbyt bol veľmi nízky. V roku 1918 boli vyrobené prvé nákladne automobily DAT určené pre armádne účely. Nízky dopyt po armádnych vozidlách v 20. rokoch prinútil v roku 1926 DAT k spojeniu s druhým najúspešnejším výrobcom nákladných áut, Jitsuyo Motors.

V roku 1926 sa tokijský DAT Motors spojil s Jitsuyo Jidosha Co. Ltd. z Ósaky, známou aj pod názvom Jitsuyo Motors (založený v roku 1919 ako dcérska spoločnosť firmy Kubota), a vznikla v Osake firma, ktorej angl. názov znel DAT Automobile Manufacturing Co. Ltd., a ktorá existovala do roku 1932.

V roku 1931 DAT prišiel s novým malým automobilom, prvým Datson-om, čo znamenalo "syn DAT-u". Neskôr v roku 1933, keď nad DAT Motors prevzal kontrolu Nissan, bola posledná slabika názvu Datson zmenená na "sun", pretože "son" v japončine znamená aj "prehra", odkiaľ pochádza názov Datsun.

V roku 1933 bol názov spoločnosti japonizovaný na Jidosha-Seizo Co., Ltd. a spoločnosť sa presunula do Jokohamy. Názov Datsun sa používa až do roku 1983.

## Iné projekty

Kategória:Japonské automobilky
Kleitomachos z Téb

**Kleitomachos** (*Kleitomachos*) bol jedným z najslávnejších športovcov v úpolových disciplínach v dejinách starovekého Grécka.

Kleitomachos, syn Hermokrata z boiótskych Téb, dosiahol na olympijských hrách dve víťazstvá, a to v pankratiu v roku 216 pred Kr. a na nasledujúcich hrách v roku 212 pred Kr. v boxe. Okrem dvojnásobného triumfu z Olympie sa zapísal do dejín aj ojedinelým výkonom, keď si na celogréckych hrách v Delfách a v Isthmii počas jedného dňa vybojoval víťazstvá vo všetkych úpolových disciplínach (zápasenie, box a pankration). 
 
Socha Kleitomacha stála kedysi v olympijskej *Altide*. Ešte v druhom storočí si ju mohol prezrieť grécky cestovateľ a autor knihy *Cesta po Grécku* Pausanias, ktorý o Kleitomachovi zaznamenal toto: „*Sochu thébskeho Kleitomacha venoval Hermokrates, otec Kleitomachov; vyznamenal sa týmto: na Isthmu zdolal dospelých zápasníkov v zápasení a ešte v ten istý deň premohol v súboji účastníkov pästného zápasu a tých, ktorí sa dostavili k pankratiu. Na hrách pýtickych získal všetky víťazstvá v počte tri. V Olympii bol tento Kleitomachos vyhlásený ako druhý po [[Theagenes z Thasu|Theagenovi]] z [[Thasos (ostrov)|Thasu]], a to v pankratiu i v pästnom zápase. V pankratiu potom dosiahol víťazstvo na sto štyridsiatej prvej olympiáde. Počas nasledujúcej olympiády sa tento Kleitomachos opäť zúčastnil pankratia i pästného zápasu, ale v ten istý deň zatúžil po účasti v zápasení i pästného zápasu tiež [[Ilia|élidský]] [[Kapros z Élidy|Kapros]]. Keď potom Kapros získal víťazstvo v zápasení, upozornil Kleitomachos [[Hellanodikovia|hellanodikov]], že nebude od nich spravodlivé, ak vyhlásia pankration skôr, než utrpí poranenia v pästnom zápase. Hovoril oprávnene i bol vyhlásený pankration, a keď bol porazený Kaprom, s duševnou i telesnou húževnatosťou sa pustil do boja s účastníkmi v pästnom zápase (a zvíťazil)."* 
  
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
NCIS: New Orleans

***NCIS: New Orleans*** je americký kriminálny seriál. Vysielal sa od 23. septembra 2014 do 23. mája 2021 na stanici CBS. Je to druhý spin-off **', prvý bol **'. Od 19. novembra 2015 sa vysiela aj na Slovensku na Markíze a Dajto. Seriál sa odohráva New Orleans, kde sa aj nakrúca.

K 23. októbru 2018 bola odvysielaná jubilejná 100 epizóda v piatej sérií seriálu.

Vo februári bolo oznámené, že aktuálna siedma séria bude pre seriál posledná, seriál sa skončil 23. mája 2021, obsahuje 155 epizód.

## Obsah
Seriál sa týka fiktívneho tímu agentov NCIS sídliacich v New Orleans, Louisiane. Táto pobočka vyšetruje prípady od Mississippi až po Texas Panhandle. Zvláštny agent Dwayne Cassius Pride (Scott Bakula), ktorý žije a pracuje zo svojej kancelárie, vedie tím zvláštnych agentov ako je Christopher LaSalle (Lucas Black), bývalý zástupca šerifa, ktorý bol do tímu naverbovaný po hurikáne Katrina; Tammy Gregoriová (Vanessa Ferlito), bývalá washingtonská agentka FBI; Meredith Brodyová (Zoe McLellan), zvláštna agentka FBI priradená z pobočky NCIS pri Veľkých jazerách, ktorá tím neskôr opustila; Sonja Percyová (Shalita Grant), bývalá zvláštna agentka ATF a LaSalleova kolegyňa; Patton Plame (Daryl Mitchell), IT špecialista. Pomáha im doktorka Loretta Wadeová (C. C. H. Pounder), forenzná patologička, a Sebastian Lund (Rob Kerkovich), forenzný špecialista.

## Hlavné postavy

## Série a časti
: Pozri *[[Zoznam častí seriálu NCIS: New Orleans]]*.

## Seriály, ktoré sa odohrávajú v rovnaký čas, v jednou universe
* NCIS
* 
* NCIS: New Orleans
* ******
* 
* JAG
* Hawaii 5.0
* Scorpion
* MacGyver (2016)
*Magnum P. I. (2018)
* First Monday

## Pozri aj
* **'
* **'

Kategória:Kriminálne televízne seriály USA
Kategória:Televízne seriály CBS
Kategória:Televízne seriály z roku 2014
Ulsterský obranný pluk

**Ulsterský obranný pluk** (, skr. **UDR**) bol pechotný pluk britskej armády vytvorený v roku 1970 a rozpustený v roku 1992. Jeho oficiálnou úlohou bola „obrana života a majetku v Severnom Írsku proti ozbrojeným útokom alebo sabotážam“, ale na rozdiel od vojakov zo Spojeného kráľovstva, nebol nikdy použitý na zvládnutie davu alebo vykonávanie poriadkových povinností v mestách. Išlo o najväčší peší pluk v britskej armáde, ktorý bol tvorený zo 7 práporov a ďalšie 4 sa pridali v priebehu dvoch rokov. UDR pozostával väčšinou z dobrovoľníkov na čiastočný úväzok, až do roku 1976, kedy bola pridaná aj služba na plný úväzok. Nábor v Severnom Írsku prebiehal kvôli vnútrokomunitnému sporu. Niektorí členovia UDR (hlavne ulsterskí protestanti) boli obvinení z náboženskej diskriminácie. Pluk bol pôvodne zamýšľaný, aby odrážal demografiu Severného Írska a začal regrutovať katolíkov, ktorí tvorili 18 % jeho vojakov. Do roku 1972 tento počet klesol z rôznych príčin na 3 %. Pluk bol pod takou trvalou kritikou, neporovnateľne výraznejšou než iné jednotky britskej armády.

Tento pluk bol v britskej armáde jediný, ktorý bol v aktívnej službe po celú jeho 22 ročnú existenciu. Bol to tiež prvý britský pluk, ktorý do svojej štruktúry začlenil aj ženy.

V roku 1992 bol pluk zlúčený s Kráľovskými írskymi jazdcami a vznikol Kráľovský írsky pluk.

## Zdroj

Kategória:Britská armáda
Kategória:Pluky
Kategória:Severné Írsko
Nemocnice na kraji města – nové osudy

**Nemocnice na kraji města – nové osudy** je voľné pokračovanie seriálu *[[Nemocnice na kraji města]]* a *[[Nemocnice na kraji města po dvaceti letech]]*. Scenár napísala Lucie Konášová. 

Ako v predchádzajúcich sériách, aj dej tejto série sa odohráva v Borskej nemocnici, kde pokračujú životné osudy hlavných hrdinov – tentokrát primárky Alžbety Čeňkovej (Eliška Balzerová), riaditeľa Arnošta Blažeja (Josef Abrhám), jeho dvoch synov Arnošta a Jána, manželov Machovcových a ich dcéry Vendulky, či mladej sestry Fany (Danica Jurčová). Dôležitými postavami seriálu sú tiež postavy ortopéda Krištofa Pavelku a doktorky chirurgie Marie Hudcovej.

Premiéra 1. epizódy bola vysielaná 26. septembra 2008.

## Diely
# *Výročí*
# *První kytice*
# *Setkání*
# *Noční telefonát*
# *Rána zezadu*
# *Smyčka*
# *Výměna stráží*
# *Nový vítr*
# *Sehrávání*
# *Jako v ráji*
# *Velké naděje*
# *Adventní nadílka*
# *Tichá noc*

## Obsadenie

## Pozri aj
* Nemocnice na kraji města – trinásťdielny seriál z roku 1978 so sedemdielnym pokračovaním z roku 1981
* Nemocnice na kraji města po dvaceti letech – trinásťdielne pokračovanie z roku 2003
* Nemocnice na pokraji zkázy – trojdielna paródia z roku 1999

## Externé odkazy
* Film na ČSFD

## Zdroj
*

Kategória:České televízne seriály
Kategória:Dramatické televízne seriály
Kategória:Televízne seriály z roku 2008
Kategória:Lekárske televízne seriály
Viktor Pečovský

**Viktor Pečovský** (* 24. máj 1983, Brezno) je profesionálny slovenský futbalista hrajúci za slovenský klub MŠK Žilina.

Do klubu MŠK Žilina Pečovský prestúpil v júni 2011. Predtým 11 rokov pôsobil v klube FK Dukla Banská Bystrica.

## Reprezentácia
Debut v reprezentácií zažil 15. augusta 2012, keď Slováci vyhrali proti Dánsku v priateľskom zápase v Odense . Svoj prvý a zároveň jediný reprezentačný gól vsietil Bosne a Hercegovine 6. septembra 2013.

## Referencie


## Iné projekty

Kategória:Slovenskí futbalisti
Kategória:Futbaloví stredopoliari
Kategória:Hráči FK Dukla Banská Bystrica
Kategória:Hráči MŠK Žilina
Kategória:Osobnosti z Brezna
Ivaniv (Kalynivský rajón)

**Ivaniv** () je dedina (*село*) na Ukrajine v Kalynivskom rajóne vo Vinnyckej oblasti. Žije tu 3 871 obyvateľov (2025).

## Referencie

## Iné projekty

## Externé odkazy
* Najvyššia Rada Ukrajiny 

Kategória:Dediny v Kalynivskom rajóne
Démétrios

**Démétrios** ( – *Démétrios*; lat. *Demetrius*) môže byť:

## Panovníci a členovia kráľovských rodov
* macedónsky kráľ v rokoch 294 – 288 pred Kr., pozri Démétrios I. (Macedónia)
* macedónsky kráľ v rokoch 239 – 229 pred Kr., pozri Démétrios II. Aitólikos
* macedónsky princ, syn Filipa V., rukojemník v Ríme († 181 pred Kr.), pozri Démétrios (syn Filipa V.)
* panovník Seleukovskej ríše v rokoch 162 – 150 pred Kr., pozri Démétrios I. Sótér
* panovník Seleukovskej ríše v rokoch 145 – 138 pred Kr., pozri Démétrios II. Nikatór
* panovník Seleukovskej ríše v rokoch 129 – 125 pred Kr., pozri Démétrios III. Eukairos
* ilýrsky vládca a spojenec Filipa V., pozri Démétrios Farský
* kráľ Kyrény v rokoch 250 – 249 pred Kr., pozri Démétrios (Kyréna)
* morejský despota a titulárny byzantský cisár v 15. stor., pozri Démétrios (Morejský despotát)

## Filozofovia a politici
* starogrécky filozof a správca Atén, pozri Démétrios Falérsky
* kynický filozof v 1. stor. pred Kr., pozri Démétrios z Korintu
* epikurejský filozof v 2. stor. pred Kr., pozri Démétrios Lakón

## Umelci a učenci
* starogrécky sochár v 4. stor. pred Kr., pozri Démétrios z Alópeky
* grécky historik, gramatik a polyhistor, pozri Démétrios zo Sképsidy
* starogrécky historik z prelomu 3. a 2. stor. pred Kr., pozri Démétrios z Kallatidy
* starogrécky gramatik v 1. stor. pred Kr., pozri Démétrios z Magnézie
* starogrécky herec v 2. stor. pred Kr., pozri Démetrios z Milétu

## Ostatní
* staroveký olympijský víťaz, pozri Démétrios zo Salamíny
* ranokresťanský svätec a mučeník zo Solúna († 306), pozri Demeter Solúnsky
* pobočník a telesný strážca Alexandra Veľkého, pozri Démétrios (sómatofylax)

## Pozri aj
* Demeter (prvé meno)
* Démétrios z Alexandrie (rozlišovacia stránka viacerých osôb)
Návnada

**Návnada** môže byť:

* vnadidlo alebo vábidlo
* francúzsky film z roku 1995, pozri Návnada (film z roku 1995)
* kanadsko-austrálsky film z roku 2000, pozri Návnada (film z roku 2000)
* kanadský film z roku 2004, pozri Návnada (film z roku 2004)
Strach (rozlišovacia stránka)

**Strach** môže byť:

* duševný stav, obava, pozri strach
* film USA z roku 1996, pozri Strach (film z 1996)
* česko-slovenský film z roku 1963, pozri Strach (film z 1963)
* priezvisko:
** Jiří Strach (* 1973) – český herec a režisér
Kukuľa behavá

**Kukuľa behavá** (*Geococcyx velox*) je stredoamerický vták z čeľade kukučkovité (*Cuculidae*).

## Rozšírenie
Je hojne rozšírená v Salvádore, Guatemale, Hondurase, Mexicu a Nikarague.

## Opis
Podobá sa na kukuľu zemnú (*Geococcyx californianus*) ale je menšia a má kratší zobák.

## Iné projekty

## Zdroj
* Kovalik, P., Pačenovský, S., Čapek, M. & Topercer, J., 2015: *Slovenské mená vtákov sveta*. SOS/BirdLife Slovensko, Bratislava.
* BirdLife International. 2012. Geococcyx velox. The IUCN Red List of Threatened Species 2012: e.T22684461A40397111. http://dx.doi.org/10.2305/IUCN.UK.2012-1.RLTS.T22684461A40397111.en. Prístup 22. november 2015.

Kategória:Kukučkovité
Kategória:Najmenej ohrozené druhy
Althaimenes (rozlišovacia stránka)

**Althaimenes** alebo **Althaimenés** (*Althaimenes*, iný prepis: *Althaimenés*) môže byť:
* v gréckej mytológii syn Katrea, pozri Althaimenes 
* otec Démétria, veliteľa vojska Alexandra Veľkého, pozri Athaimenes (otec Démétria) 
* syn Keisa, staroveký vodca argejskej kolónie na Kréte, pozri Athaimenes (syn Keisa)
Žaba

**Žaba** môže byť:
* v zoológii:
** príslušník radu žabotvaré, pozri žabotvaré
** (staršie) slovenské rodové meno niektorých rodov z radu žabotvaré, pozri žabotvaré
* mnohoznačný symbol v mytológii a ľudovej kultúre, pozri žaba (symbol)
* československý komediálny televízny film z roku 1988, pozri ''Žaba'' (film)
* česko-slovenské hoaxy z roku 2023, pozri Rainforest Alliance#Hoaxy

## Pozri aj
* Zelená žaba, termálne kúpalisko v Trenčianskych Tepliciach
* žabka, typ výrobku zábavnej pyrotechniky, niekoľkokrát explodujúce a poskakujúce pyrotechnické teleso
* žaby

## Iné projekty

## Referencie
Žaby

**Žaby** môže byť:
* rad obojživelníkov, pozri žabotvaré
* Aristofanesova komédia z 5. storočia pred Kr., pozri ''Žaby'' (komédia)

## Referencie

## Pozri aj
* žaba
DAX

náhľad|Mapa sídiel spoločností zaradených na indexe DAX v marci 2009
**DAX** () je nemecký burzový index Frankfurtskej burzy. Tvorí ho 40 najvýznamnejších nemeckých spoločností zo segmentu blue chip.

Počíta sa od 30. decembra 1987, keď bola počiatočná hodnota stanovená na 1000 bodov. Historické dáta boli prepočítané až do roku 1959. Akciové tituly sa do indexu zaraďujú na základe dvoch kritérií - objem obchodov a trhovej kapitalizácie na báze free-float. Vstupné údaje pre výpočet hodnoty indexu DAX sa čerpajú z trhových kurzov akcií z Exchange Electronic Trading (XETRA).

24. novembra 2020 oznámila burza Deutsche Börse rozšírenie indexu o desať ďalších komponentov, aby plnšie odrážala modernú štruktúru nemeckej ekonomiky. Rozšírenie sa uskutočnilo v 3. štvrťroku 2021.

## Výpočet indexu
Od januára 2016 sa index počíta každý obchodný deň od 9:06 SEČ. Pri výpočte DAX sa používajú ceny akcií na elektronickej burze XETRA.
Pre výpočet na základe vzorca Etienna Laspeyresa sú ceny akcií vybraných kótovaných spoločností vážené podľa ich trhovej kapitalizácie.
Do úvahy sa berú len akcie, ktoré sú voľne plávajúce. Ak je kapitál spoločnosti rozdelený na viacero druhov akcií (napríklad kmeňové akcie a prioritné akcie), používa sa druh akcií s vyššou likviditou.

## Kritériá výberu
Od septembra 2021 majú spoločnosti právo byť zaradené do DAX len na základe jedného hlavného kritéria – trhovej kapitalizácie akciovej spoločnosti. Do úvahy sa berie celková hodnota všetkých akcií, ktoré sú voľne obchodovateľné a nie sú v rukách strategických investorov. Ostatné predchádzajúce kritériá ako napríklad činnosť obchodovania s týmito cennými papiermi, zanikli.

Okrem toho bola zavedená nová prísna podmienka: uchádzači o DAX 40 musia mať aspoň dva roky ziskovosti, ako aj pravidelne predkladať nielen ročné a polročné, ale aj štvrťročné auditované správy.

Akcia môže byť vylúčená z indexu medzi dátumami rebalancovania, ak jej váha presiahne 10% a 30-dňová historická volatilita akcie presiahne 250%.

## Prehľad spoločností
Zoznam spoločností v indexe DAX k 21. septembru 2015.

## Iné projekty

## Referencie

## Externé odkazy
* Index DAX na Reuters
* DAX na Frankfurtskej burze 

## Zdroj

Kategória:Burzové indexy
Kategória:Ekonomika v Nemecku
Hippostratos z Krotónu

**Hippostratos** (*Hippostratos*) bol olympijský víťaz v behu na jedno stadion v rokoch 564 a 560 pred Kr.

Hippostrata z Krotónu korunovali v Olympii na 54. a na 55. hrách olivovou ratolesťou z posvätnej olivy *Darkyne krásnych vencov* (Kallistefanos) za víťazstvá v behu na jedno stadion, v najstaršej olympijskej disciplíne, podľa tradície zavedenej už na prvých hrách, t. j. v roku 776 pred Kr.. Beh na jedno stadion na olympijských hrách vždy považovali za hlavné preteky. Menom jeho víťaza sa označovala celá olympiáda.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Hippostratos

**Hippostratos** (*Hippostratos*) môže byť:
* olympijský víťaz v 6. stor. pred Kr., pozri Hippostratos z Krotónu
* olympijský víťaz v roku 184 pred Kr., pozri Hippostratos zo Seleukeie
* stratég, priateľ kráľa Lysimacha, pozri Hippostratos z Milétu 
* indo-grécky kráľ v 1. stor., pozri Hippostratos (Pandžáb)
Let Metrojet 9268

**Let Metrojet 9268** bol medzinárodný charterový osobný let, ktorý sa 31. októbra 2015 po štarte z medzinárodného letiska v Šarm aš-Šajchu zrútil na Sinaji. Na palube Airbusu A321 letelo 217 cestujúcich a sedem členov posádky. Predbežne oznámenou príčinou havárie bol výbuch bomby na palube lietadla.
thumb|vlevo|Trasa letu 9268

## Príčina havárie
Príčina pádu lietadla nebola na začiatku jasná. Diskutované boli štyri možné teórie: chyba posádky, technická porucha lietadla, zostrelenie raketou, alebo výbuch na palube. Hoci egyptské úrady odmietali možnosť zostrelenie lietadla, letecké spoločnosti Air France-KLM, Lufthansa a Emirates odklonili svoje lety mimo Sinajský polostrov. 

Americká televízna stanica CNN s odvolaním sa na zdroje z amerických tajných služieb uviedla, že príčinou katastrofy mohla byť bomba, ktorá mohla byť umiestnená do lietadla niekým z egyptského letiskového personálu. Americké úrady podľa CNN hodnotí tamojšej bezpečnosť ako veľmi nedbalou. Britský premiér David Cameron následne uviedol, že považuje verziu o teroristickom útoku za stále pravdepodobnejšie. 

Spojené kráľovstvo a Írsko zastavili v stredu 4. novembra odlety svojich lietadiel z letiska Šarm aš-Šajch a Británie na letisko vyslala vlastný expertný tím.

Dňa 17. novembra potvrdil šéf ruskej spravodajskej služby FSB Alexander Bortnikov, že išlo o teroristický útok s tým, že v troskách lietadla boli nájdené stopy výbušniny.
Ruské laboratória našli stopy výbušniny aj na osobných veciach obetí. Explózii podľa nich spôsobila podomácky vyrobená nálož dosahujúci sily asi kilogramu trhaviny TNT.

## Medzinárodná reakcia
*  Prezident Andrej Kiska zaslal sústrastný telegram prezidentovi Ruskej federácie k úmrtiu ruských občanov.
*  Šéf ruskej spravodajskej služby FSB a protiteroristického výboru Alexander Bortnikov odporučil pozastaviť všetky civilné lety do Egypta, kým nebudú jasné príčiny katastrofy. Prezident Putin dal vláde za úlohu pripraviť evakuáciu asi 50 tisíc ruských turistov z Egypta. Prezident Putin 17. novembra vyhlásil, že Rusko nájde a potrestá strojca útoku, nech sa skrývajú kdekoľvek, a že nariadil tajným službám, aby sa na pátranie po organizátoroch útoku zamerali. FSB vypísala odmenu vo výške 50 miliónov dolárov za informácie vedúce k zadržaniu páchateľov.

## Referencie


## Zdroj

Kategória:Letecké nehody
Kategória:Katastrofy v 2015
Kategória:Teroristické útoky
Kalliteles zo Sparty

**Kalliteles** alebo **Kallitelés** (*Kalliteles*, iný prepis: *Kallitelés*) bol olympijský víťaz v zápasení v roku 508 pred Kr.

Kalliteles zo Sparty zvíťazil na 68. olympijských hrách v roku 508 pred Kr. v zápasení. Zápasenie (*palé*) sa podobalo dnešnému „*[[Zápasenie gréckorímskym štýlom|grécko-rímskemu]]"*; aby súťažiaci zvíťazil, musel súpera trikrát zvaliť na zem tak, že sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.   
 
Sochárske diela venované Kallitelovi a jeho synovi Polypeithovi stáli kedysi v olympijskej *Altide*. Ešte v druhom storočí si ich mohol prezrieť grécky cestovateľ Pausanias, ktorý o nich zaznamenal toto: „*Tam je umiestnený neveľký voz Sparťana Polypeitha a na samom stĺpe je Kalliteles, otec Pollypeithov, účastník v zápasení. Prvý získal víťazstvo s koňmi ([[Preteky dvojkolesových vozov so štvorzáprahom|tethripon]]), Kallisthenes v zápasení. "*  
       
## Referencie a bibliografia

 
## Pozri aj
* Zoznam olympijských víťazov staroveku

Kategória:Starovekí športovci zo Sparty
Kategória:Víťazi starovekých olympijských hier v zápasení
Jordánske národné futsalové družstvo mužov

**Jordánske národné futsalové družstvo mužov** je národné družstvo mužov, ktoré reprezentuje Jordánsko v medzinárodných futsalových súťažiach a priateľských zápasoch. Funguje pod záštitou *Jordan Football Association* (JFA). Prvý medzištátny zápas absolvovalo v roku 1995. Vo februári 2018 mu patrilo vo svetovom futsalovom rebríčku 69. miesto.

## Vrcholné podujatia
Libanonské družstvo sa pokúšalo kvalifikovať na majstrovstvá sveta FIFA iba raz, na šampionát v roku 2016, ale nepodarilo sa mu to.  

Na majstrovstvá Ázie sa kvalifikovalo prvýkrát až v roku 2016, keď skončilo druhé vo svojej kvalifikačnej skupine za prvým . Dovtedy absolvovalo iba jednu neuspešnú kvalifikáciu, v roku 2010.

Družstvo sa zúčastnilo 2 turnajov Ázijských halových hier, na ktorých sa dostalo do štvrťfinále. V roku 2009 vyhralo svoju základnú skupinu, ale vo štvrťfinále prehralo s  po predĺžení. V roku 2017 prehralo vo štvrťfinále s . Okrem toho sa predstavilo dvakrát aj na arabských majstrovstvách, z ktorých si v roku 2008 odnieslo bronzovú medailu. V stretnutí o 3. miesto zvíťazilo nad Libanonom. Družstvo sa ďalej zúčastnilo všetkých troch turnajov majstrovstiev Juhozápadnej Ázie, na ktorých v rokoch 2009 a 2012 získalo strieborné medaily. 

## Výsledky
;Majstrovstvá sveta FIFA

;Ázijské halové hry

;Majstrovstvá Ázie

;Arabské majstrovstvá

;Majstrovstvá WAFF

## Referencie

## Pozri aj
* Jordánske národné futbalové mužstvo
* Jordánske národné futsalové družstvo žien

## Externé odkazy
* Oficiálna stránka Jordan Football Association (po arabsky)/

## Zdroj
* Zápasy družstva na futsalplanet.com  

Kategória:Národné futsalové družstvá
Futsal
Národné
Timea Majorová

**Timea Majorová** (* 2. október 1974, Bratislava) je slovenská profesionálna fitneska. Dlhé roky žila v Želiezovciach.

Jej otec je maďarskej národnosti, matka slovenskej. Plynule rozpráva po anglicky, po maďarsky, po rusky a po slovensky.

## Úspechy
* 1995 Ms Slovakia Fitness 1. miesto
* 1997 European Amateur Fitness Championships 1. miesto
* 1997 World Amateur Fitness Championships 1. miesto
* 1997 Fitness Ms. Olympia 11. miesto
* 1998 Jan Tana Pro Fitness 14. miesto
* 1998 Fitness International 11. miesto
* 1998 Fitness Ms. Olympia 6. miesto
* 1998 French Pro Fitness Classic 4. miesto
* 1998 Czech. Republic Pro Fitness 3. miesto
* 1990 Fitness Ms. Olympia 5. miesto
* 1999 Fitness International 4. miesto
* 1999 Finland Pro Fitness Classic 3. miesto
* 1999 Denmark Pro Fitness Classic 2. miesto
* 2000 Fitness International 2. miesto
* 2000 Atlantic City Pro Fitness 1. miesto
* 2000 Fitness Olympia 4. miesto
* 2001 Fitness International 5. miesto
* 2001 Fitness Ms. Olympia 5. miesto
* 2001 Hungarian Pro Fitness 1. miesto

## Referencie

## Externé odkazy
* Oficiálna stránka

## Zdroj

Kategória:Osobnosti z Bratislavy
Kategória:Slovenské fitnesky
Zoborský kláštor

**Zoborský kláštor** je označenie kláštora pri Nitre na úpätí vrchu Zobor.

Môže ísť o:
* benediktínske opátstvo, ktoré zaniklo v 15. storočí, pozri Opátstvo svätého Hyppolita na Zobore
* kamaldulský kláštor, ktorý vznikol na mieste benedktínskeho, pozri Kláštor a kostol kamaldulov na Zobore